Afniq n ikwtayen
Kri gat ass, adfir n kri gat tin-wudec , igh tmerkes tifawt n uzal d tillas n id !! ig udem n umadal am afgan ur iffaw ur illas !
Wakud-an agh truzumegh afniq n ikwtayen, af-ad ad dagh ghwregh timedyazin nek i ifdi n tkelit, ! zund igh gant arra n wakuc ameqran ! gant tiguriwin nek zund ussfan inu tyurant s tayri d tawngimet d usmmami s ughanim n wattan g ufessa ineqqan,jaj adan n tagerst !! hsigh t ent asekkil s usekkil !
Awd tawckint n wajig amellal tasus teg tiferray ,tagur d tujut nes g tiwlafin negh tilli nsker g tamdint n iselm d ideqqi g uzur an yagugn g abergemmi n ill li yagh ibdan d tmazirt n tiderfiyt.
Gigan n ikwtayen ad yi tfelt, smunght en g ufniq ad af-ad ad ten ur snazwanet timzawiyyin n tudert!! Mac gantiyyi isekraf ur ufigh ad semuqulgh tudert zegh titt n tummert d unaruz g imal !! mad tufit igak wafud ger ifawsens ifliyyi g umadal ad ull ussuf war tayri war asemun ?!
Ksudegh ad jdergh ikwtayn ad ,ifughd wagu zegh takat yales i taddart f tallast negh f ullawn negh f tawwargit negh ityagalen ger afudnk d tudertinu ijlan ger ussfan n igdam !!!
Ksudgh ad t en mdelgh ,irgagi wakal isemghi ajig an amellal g tifrawins uffurngh itawmdaln !! awd ill ur igi agnaw !! mani sers en righ ?
Rad t gegh ger ifasn inu sagwmegh agellid n wafud ad yi lkem yasi iman inu ar dark g umadal an anemmar ,agwren igwtayn negh d tallast negh ighudan ger isekkiln g udlis n ittay !!!!
reqia touw
le : 05/06/2008
tamedint n isel d ideqqi
taq_Latn kab_Latn kab_Latn kab_Latn kab_Latn kab_Latn kab_Latn kab_Latn lim_Latn smo_Latn kab_Latn